Աշոտ Ղազարյան (ճարտարապետ)

Աշոտ Արամի Ղազարյան (), ճարտարապետ։

Կենսագրություն 
1949 թվականին ավարտել է Երևանի պոլիտեխնիկական ինստիտուտը։ 1952-1997 թվականներին աշխատել է Հայարդնախագիծ ինստիտուտում։ 1964-1971 թվականներին եղել է Երևանի գլխավոր ճարտարապետի տեղակալ և ճարտարապետության ու շինարարության պետական վերահսկողության Երևանի տեսչության պետ։ 1956 թվականից Հայաստանի ճարտարապետների միության անդամ։

Գործունեություն 
Ղազարյանի նախագծերով կառուցվել են՝
 Կոմպոզիտորների միության ադմինիստրատիվ և բնակելի մասով տունը Դեմիրճյան փողոցի վրա, Երևան (համահեղինակներ՝ Էդուարդ Սարապյան, Էդուարդ Ալթունյան)
 Հայաստանի ազգային պատկերասրահի շենքը Հանրապետության Հրապարակում, Երևանում (համահեղինակներ՝ Էդուարդ Սարապյան, Մարկ Գրիգորյան)
 Բնակելի տներ Երևանում, Արտաշատում, Կապանում
 Հաշվողական կենտրոններ Երևանում՝ Հայաստանի Գիտությունների Ակադեմիայում և Երևանի պետական համալսարանում
 Կուրորտոլոգիայի և Ֆիզիոթերապիայի բժշկական կենտրոն Երևանում
 Միքայելյանի անվան վիրաբուժական հիվանդանոց Երևանում (նույն հիվանդանոցի մասնաճյուղ՝ Ստեփանավանում)
 Հիվանդանոց Արզնիում
 Հանրախանութ Ջերմուկում

Պարգևներ 
Պարգևատրվել է Խորհրդային Հայաստանի Գերագույն Խորհրդի պատվոգրով։

Ծանոթագրություններ 

Հայ ճարտարապետներ
ՀՊՃՀ շրջանավարտներ
Հայաստանի ճարտարապետների միության անդամներ